Informatīvā ziņojuma par Imigrācijas likuma

23.panta pirmās daļas 3., 28., 29., 30. un 31.punktā

paredzēto noteikumu īstenošanas gaitu un rezultātiem

6.pielikums

**Pašvaldību viedoklis par TUA pieteicēju ietekmi uz pašvaldību saistībā ar nekustamā īpašuma darījumiem**

Lielākā daļa informatīvā ziņojuma sagatavošanas gaitā aptaujāto pašvaldību norāda, ka investīciju programma būtisku ietekmi uz pašvaldību teritorijā esošo nekustamo īpašumu tirgu neatstāj. Arī nerezidentu īpašumā esošais nekustamo īpašumu skaits vairumā gadījumu sastāda tikai nelielu daļu no kopējā nekustamo īpašumu skaita pašvaldībās.

1.tabula

|  |
| --- |
| **Pašvaldību sniegtā informācija\*** |
| **Pašvaldība** | **Nerezidentu īpašumā esošo NĪ daļa no kopējā NĪ skaita pašvaldībā** | **Pašvaldības komentārs par iespēju saņemt TUA par NĪ iegādi pašvaldībā** |
| Rīga | 1,2%28,6% no kopējā nerezidentu īpašumā esošo NĪ skaita pašvaldībāLaika posmā no 2016.gada 1.janvāra līdz 2016.gada 22.jūlijam 8% no pašvaldības teritorijā veiktajiem NĪ darījumiem, eventuāli varētu saistīt ar TUA saņemšanu kā iemeslu minot NĪ iegādi.  | Nav vērojama tieša ietekme uz ekonomisko situāciju.  |
| Amatas novads | 0,85% | Būtisku ietekmi uz NĪ tirgu pašvaldībā neatstāj. |
| Babītes novads | 5% no visiem darījumiem ar NĪ (atskaitot darījumus ar dzīvokļiem). | Uz NĪ tirgu 2015.gadā un 2016.gadā ietekme ir samērā nebūtiska.Sociālo situāciju pašvaldībā neietekmē, bet ekonomisko situāciju uzlabo (pieaug maksātspējīgo iedzīvotāju skaits).  |
| Cēsu novads | 0,59%(2016.gada 1.pusgadā nav reģistrēts neviens NĪ darījums ar nerezidentiem) | Ietekme uz NĪ tirgu nav izvērtēta, īpašumu cenas daudzkārt pārsniedz reālās tirgus cenas konkrētajiem īpašumiem. Tiešas ietekmes uz sociālo un ekonomisko situāciju pašvaldībā nav.Tikai nedaudzi no ārvalstniekiem ir mēģinājuši uzsākt vai turpina saimniecisko darbību pašvaldībā. Netieša ietekme jūtama (pieaug pieprasījums pēc vietējo uzņēmumu precēm un pakalpojumiem).  |
| Garkalnes novads | 1,25%(2016.gada 1.pusgadā nerezidentu daļa kopējā NĪ darījumu skaitā ir ~12%) | Ietekme uz NĪ tirgus cenām nav būtiska. Ietekme uz ekonomisko un sociālo situāciju vērtējama kā pozitīva (regulāri NĪ nodokļa maksājumi, u.c.) |
| Jūrmala |  | IP ietekmē NĪ tirgus situāciju, ekonomisko un sociālo situāciju pašvaldībā. Līdz 2016.gada 30.jūnijam NĪ iegādi Jūrmalā kā iemeslu TUA saņemšanai bija uzrādījušas 1 406 personas (galvenokārt no Krievijas, Ukrainas un Baltkrievijas). Kopējais nerezidentu pašvaldības budžetā iemaksātais NĪ nodokļa apjoms 2015.gadā bija 593 442 euro (6,72%), prognozētie ieņēmumi 2016.gadā – 659 000 euro. 2016.gada 1.pusgadā izdotas 126 būvatļaujas ēku būvniecībai (2014. – 241. 2015. – 113), kas ir ievērojams pieaugums salīdzinot ar pagājušo gadu un pozitīvi ietekmēs sociālo un ekonomisko situāciju nākotnē. 2014.gada 1.septembrī spēkā stājušies grozījumi būvniecības nozares attīstību pašvaldībā būtiski nav ietekmējuši. Lielāka tiešā ietekme ir ģeopolitiskajiem notikumiem – ekonomiskajiem procesiem Krievijā un migrantu krīzei Eiropā. NĪ cenas tiek mākslīgi paaugstinātas, lai sasniegtu likumā noteikto minimālo slieksni TUA saņemšanai, tādejādi negatīvi ietekmējot NĪ tirgu. NĪ iegādi Jūrmalā kā iemeslu TUA saņemšanai 2016.gada 1.pusgadā uzrādījušas vien 26 personas. Izsniegto TUA samazinājums negatīvi ietekmēs pašvaldības sociālo un ekonomisko situāciju, jo TUA iesniegumu skaits samazinājies astoņas reizes, ja salīdzina ar 2014.gada attiecīgo periodu (202 personas). Investīciju programma pavērusi plašas iespējas investīciju piesaistei, kas ir svarīgs priekšnoteikums Jūrmalas pilsētas sociālajai un ekonomiskajai attīstībai, ietekmējot NĪ tirgu un būvniecības nozari, pakalpojumu un tūrisma sektoru.  |
| Mārupes novads |  | Pašvaldība viedokli nav sniegusi. Informēja, ka Ekonomikas ministrijas jautājumus pārsūtījuši VZD atbildes sniegšanai pēc būtības, t.sk. jautājumu par to, kā investīciju programma tieši vai netieši ietekmē ekonomisko un sociālos situāciju pašvaldībā.  |
| Ozolnieku novads |  | Pašvaldība sniedza informāciju par aprēķināto nekustamā īpašuma nodokli TUA saņēmējiem, kuri kā TUA saņemšanas iemeslu norādījuši NĪ iegādi Ozolnieku novadā.  |
| Saulkrastu novads |  | Pašvaldība sniedza atbildi, ka par pašvaldības viedokli varot izteikt tikai minējumus, jo pašvaldībai nav pilnīgas informācijas par visiem darījumiem un nav pienākums tos apkopot un analizēt.  |

\*Tabulā lietotais saīsinājumi: NĪ – nekustamais īpašums; IP – investīciju programma.

*Avots: Pašvaldību rakstiski sniegtā informācija/viedoklis, atbildot uz Ekonomikas ministrijas jautājumiem.*

Iekšlietu ministrs R. Kozlovskis

Vīza:

Valsts sekretāre I. Pētersone-Godmane

06.10.2016. 13:44

586

I. Briede, 67219546

ilze.briede@pmlp.gov.lv